White Nights Pants Strikkeopskrift (Dansk) White Nights Pants er et par tætsiddende bukser med elastik i livet, lige ben og en afslutning med buer, der giver et lille svaj forneden. Mønsteret består af sekvenser med henholdsvis lace- og smockmønster, der ligger forskudt af hinanden i diagonaler. Bukserne er strikket oppefra og ned. Først strikkes linningen rundt i rib og lace og monteres med en bukseelastik. Herefter påbegyndes mønsteret samtidig med, at der laves udtagninger omkring skridtsøm for og bag, samt vendepinde bagpå for en god pasform. På det øverste stykke af benet laves der indtagninger, således at maskeantallet reduceres og passer med fulde mønsterrapporter, og herfra strikkes benet lige ned og afsluttes med en foldet kant med buemønster forneden. Om valg af størrelse Modellen er beregnet med ca. 2–14 cm negative ease afhængigt af størrelsen Det betyder, at du skal vælge en størrelse, der måler 2-14 cm mindre end dit eget hoftemål. Har du et hoftemål på 102 cm, skal du vælge en størrelse M med en hoftevidde på 98 cm. Størrelse XS (S) M (L) XL (XXL) Passer til hoftemål: 84-91 (92-99) 100-107 (108-116)117-126 (127-136) cm Hoftevidde (buksernes mål ca. mellem linning og skridtsøm) 80 (90) 98 (106) 114 (122) cm Buksebenets omkreds målt øverst på låret 49 (53) 57 (61) 65 (69) cm målt ved knæet 48 (48) 48 (60) 60 (60) cm Indersømslængde 74,5 (75,5) 76,5 (77,5) 79,5 (81,5) cm Strikkefasthed 28 masker • 32 pinde i mønster på pind 3 = 10 • 10 cm 1 mønsterrapport på 34 masker x 32 pinde = ca. 12 x 10 cm Vejledende pinde Rundpind 3 mm (40 cm og 60-120 cm) Materialeforslag 1 tråd Merci (200 m / 50 g) fra Filcolana eller 1 tråd Esther (230 m /50g ) fra Permin eller 1 tråd Wild & Soft (240 m / 50 g) fra Gepard Merci: 400 (400) 450 (500) 550 (600) g Esther / Wild and Soft: 350 (350) 400 (400) 450 (500) g Bukseelastik i samme længde som dit taljemål (eller der hvor du ønsker linningen skal sidde). Bredde: 4 cm. Popknit 2026